**Ministru kabineta noteikumu projekta “Grozījumi Ministru kabineta 2020.gada 14.jūlija noteikumos Nr.454 “Noteikumi par garantijām lielajiem komersantiem, kuru darbību ietekmējusi Covid-19 izplatība”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm | Ministru kabineta noteikumu projekts **“**Grozījumi Ministru kabineta 2020.gada 14.jūlija noteikumos Nr.454 “Noteikumi par garantijām lielajiem komersantiem, kuru darbību ietekmējusi Covid-19 izplatība””” (turpmāk – MK Noteikumu projekts) paredz pagarināt garantiju pieejamību komersantiem, kuru darbību ietekmējusi Covid-19 izplatība. MK Noteikumu projekts stāsies spēkā nākamajā dienā pēc Eiropas Komisijas apstiprinoša lēmuma saņemšanas. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | MK Noteikumu projekts sagatavots pēc Ekonomikas ministrijas iniciatīvas, lai precizētu normatīvā akta normas saskaņā ar Eiropas Komisijas 2020. gada 19. marta paziņojumu "Pagaidu regulējums valsts atbalsta pasākumiem, ar ko atbalsta ekonomiku pašreizējā Covid-19 uzliesmojuma situācijā" (turpmāk – Pagaidu regulējums) (C(2020)1863), t.sk. ceturtajiem grozījumiem, kurus Eiropas Komisija apstiprināja 2020.gada 13.oktobrī[[1]](#footnote-2), kā arī veiktu finansējuma pārdali uz atbalsta programmām, kurās identificēta nepieciešamība papildus finansējumam komersantiem, kuru darbību ietekmējusi Covid-19 izplatība. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ar Ministru kabineta 2020.gada 14.jūlija noteikumiem Nr.454 “Noteikumi par garantijām lielajiem komersantiem, kuru darbību ietekmējusi Covid-19 izplatība” (turpmāk – MK Noteikumi Nr.454) tika apstiprināta krīzes garantiju programma, kas paredz sniegt atbalstu lielajiem komersantiem, kuriem ir pagaidu grūtības, jo to darbību uz pārejošu laika posmu ir negatīvi ietekmējusi vīrusa Covid-19 izplatība, kā arī atbalstīt komersantus ar mērķi komersantu konkurētspējas atjaunošanai, saglabāšanai un veicināšanai, kā arī apgrozījuma, t.sk., eksporta palielināšanai.MK Noteikumu Nr.454 ietvaros noteiktā atbalsta programma tiek ieviesta saskaņā ar Pagaidu regulējumu. Atbalsta pasākums ir saskaņots ar Eiropas Komisiju, lēmums Nr. SA.58203.MK Noteikumu projekta mērķis ir turpināt sniegt atbalstu komersantiem, kuriem ir pagaidu grūtības, jo to darbību uz pārejošu laika posmu ir negatīvi ietekmējusi Covid-19 vīrusa izplatība, ņemot vērā Eiropas Komisijas 2020.gada 13.oktobrī pieņemto lēmumu pagarināt izstrādā atbalsta programmu pieejamību, ņemot vērā Covid-19 izplatības otro vilni un ieilgušo dīkstāves situāciju komercdarbībā.Galvenā grozījumu būtība:1. ar MK Noteikumu projektu tiek pagarināts MK Noteikumi Nr.454 noteikto garantiju sniegšanas termiņš par 6 mēnešiem saskaņā ar Pagaidu regulējuma 25.c punktu. Projekts paredz noteikumos atsaukties uz Pagaidu regulējumā noteikto darbības termiņu.
2. MK noteikumu Nr.454 18.2.punkts nosaka, ka garantiju nesniedz atbalsta saņēmējam, ja tas uz 2019. gada 31. decembri bija nonācis finanšu grūtībās saskaņā ar Komisijas regulas Nr. 651/2014 2. panta 18. punktā vai Komisijas regulas Nr. 1388/2014 3. panta 8. punktā minēto grūtībās nonākuša uzņēmuma definīciju. Projekts paredz precizēt atbalsta piešķiršanas kritērijus attiecībā uz grūtībās nonākušu uzņēmumu vērtēšanu, t.i., ietvertā redakcija paredz atbalsta pretendenta vērtēšanu gan uz 2019.gada 31.decembri, gan arī uz atbalsta piešķiršanas brīdi.

Lai precizētu atbalsta normas par grūtībās nonākušiem uzņēmumiem, ir šāda pieeja:* atbalsta pretendents uz atbalsta piešķiršanas brīdi nav nonācis grūtībās, kā arī tas nebija nonācis grūtībās uz 2019.gada 31.decembri – atbalstu saskaņā ar Komisijas paziņojumu tam drīkst piešķirt;
* atbalsta pretendents uz atbalsta piešķiršanas brīdi ir nonācis grūtībās, bet tas nebija nonācis grūtībās uz 2019.gada 31.decembri – atbalstu saskaņā ar Komisijas paziņojumu tam drīkst piešķirt;
* atbalsta pretendents uz atbalsta piešķiršanas brīdi ir nonācis grūtībās, kā arī tas bija nonācis grūtībās jau uz 2019.gada 31.decembri – atbalstu saskaņā ar Komisijas paziņojumu tam nedrīkst piešķirt;
* atbalsta pretendents uz atbalsta piešķiršanas brīdi nav nonācis grūtībās, bet tas bija grūtībās uz 2019.gada 31.decembri – atbalstu saskaņā ar Komisijas paziņojumu tam drīkst piešķirt.

Atbalstu nevarēs saņemt uzņēmums, kas bija nonācis grūtībās jau 2019.gada 31.decembrī un joprojām ir uz atbalsta piešķiršanas brīdi.1. MK Noteikumu projekts precizē Covid-19 ietekmes pierādīšanu līdzīgi kā pārējās akciju sabiedrības “Attīstības finanšu institūcija ALTUM” (turpmāk – sabiedrības “Altum”) Covid-19 programmās (t.i., Ministru kabineta 2020. gada 19. martā noteikumi Nr. 150 “Noteikumi par garantijām saimnieciskās darbības veicējiem, kuru darbību ietekmējusi Covid-19 izplatība”, Ministru kabineta 2017. gada 5. septembra noteikumi Nr.537 “Noteikumi par portfeļgarantijām sīko (mikro), mazo un vidējo komersantu kreditēšanas veicināšanai”, Ministru kabineta 2020. gada 19. marta noteikumi Nr. 149 “Noteikumi par apgrozāmo līdzekļu aizdevumiem saimnieciskās darbības veicējiem, kuru darbību ietekmējusi Covid-19 izplatība”);
2. ņemot vērā, ka kredītlīnijām un overdraftiem ne vienmēr tiek atlikta pamatsumma, jo tiem nav amortizācijas grafika, bet gan maksājums ir beigās, grozījumi MK Noteikumu projekts precizē normu, ka attiecībā uz apgrozāmo līdzekļu izsniegtajām kredītlīnijām un overdraftiem kredītiestādei jāpagarina vismaz finanšu pakalpojuma darbības termiņš vismaz par 12 mēnešiem.
3. ņemot vērā 2020.gada 3.decembrī Krīzes vadības grupas uzņēmējdarbības veicināšanai ietvaros nolemto par turpmākā atbalsta nepieciešamību Covid-19 krīzes skartajiem uzņēmumiem, MK Noteikumu projekts paredz no krīzes garantiju programmas finansējuma pārdali 20 000 000 EUR apmērā (14.07.2020. MK sēdē noteiktās apropriācijas otrā daļa) uz šādām atbalsta programmām:
4. 10 milj. EUR apmērā – apgrozāmo līdzekļu aizdevumiem saimnieciskās darbības veicējiem, kuru darbību ietekmējusi Covid-19 izplatība (grozījumi Ministru kabineta 2020.gada 19.marta noteikumos Nr.149 “Noteikumi par apgrozāmo līdzekļu aizdevumiem saimnieciskās darbības veicējiem, kuru darbību ietekmējusi Covid-19 izplatība” izsludināti VSS 2020.gada 26.novembrī, VSS-1014),
5. 2 milj. EUR apmērā – īstermiņa garantijām lielajiem komersantiem (grozījumi Ministru kabineta 2020. gada 16. jūnija noteikumos Nr. 383 “Noteikumi par garantijām saimnieciskās darbības veicējiem konkurētspējas uzlabošanai” izsludināti VSS 2020.gada 29.oktobrī, VSS-924);
6. 8 milj. EUR apmērā – paredzot specifisku atbalstu grūtības nonākušajiem lielajiem komersantiem garantiju veidā investīcijām papildus ievērojot sabiedrības “Altum” noteiktos projektu vērtēšanas kritērijus (Ekonomikas ministrija iesniegs informāciju Ministru kabinetam 2021.gada sākumā).
7. šobrīd MK Noteikumi Nr.454 ļauj sniegt garantiju, ja tās saņēmējs ir lielais komersants un tam iepriekšējos divos noslēgtajos finanšu gados eksports ir vismaz 30 % no apgrozījuma, bet aizņēmējiem, kas pārceļ darbību uz Latviju no valsts ārpus Eiropas Ekonomikas zonas vai uzsāk jaunu saimniecisko darbību Latvijā, plānotais eksporta apjoms turpmākajos divos gados ir vismaz 50 % no apgrozījuma.

Līdzšinēji sabiedrībā “Altum” ir bijuši vairāki interesējoši jautājumi par projektiem, kuros plānotās jaunas investīcijas vai jāstrukturizē esoši aizdevumi Covid-19 ietekmē, bet kuri neatbilst šim kritērijam par eksporta apjomu 30% apmērā. Kā piemēru varam norādīt transporta pakalpojumu sniedzēju, mazumtirdzniecību, vairumtirdzniecību. Ņemot vērā, ka arī šāda veida saimnieciskās darbības veicējiem ir nepieciešams papildus nodrošinājums kredītiestādes aizdevuma saņemšanai, bet esošo programmu ietvaros (Ministru kabineta 2020. gada 16. jūnija noteikumos Nr. 383 Noteikumi par garantijām saimnieciskās darbības veicējiem konkurētspējas uzlabošanaivai MK 2020. gada 19. martā noteikumos Nr. 150 “Noteikumi par garantijām saimnieciskās darbības veicējiem, kuru darbību ietekmējusi Covid-19 izplatība”) ir mazāks saņemamais atbalsts (attiecīgi 1.5 milj. EUR un 10 milj. EUR), ar MK Noteikumu projekta 1. punktu paredzēts svītrot prasību par eksporta procentuālajiem apmēriem. Šāda veida grozījumi veicinās Latvijas uzņēmumu konkurētspēju.MK noteikumu projekts paredz izmaiņas krīzes garantiju programmas nosacījumos, kas tika paziņoti Eiropas Komisijai un par kuriem ir pieņemts Eiropas Komisijas lēmums SA.57655 (2020/N) (un tā grozījumi SA.58203 (2020/N)) (svītrojot *MK noteikumu Nr.454* 4.2.apakšpunktu, papildinot MKN 454 9.2.apakšpunktu, grozot MKN 454 18.2.apakšpunktu un paredzot atbalsta programmas pagarinājumu līdz *Komisijas paziņojuma “Pagaidu regulējums valsts atbalsta pasākumiem, ar ko atbalsta ekonomiku pašreizējā Covid-19 uzliesmojuma situācijā”* (turpmāk – Komisijas paziņojums) darbības termiņa beigām), MK noteikumu projekts stāsies spēkā tikai pēc Eiropas Komisijas apstiprinoša lēmuma saņemšanas.Ekonomikas ministrija 10 darba dienu laikā no MK Noteikumu projekta apstiprināšanas Ministru kabinetā sagatavo un iesniedz Eiropas Komisijai ar Finanšu ministriju saskaņotu paziņojumu par krīzes garantiju programmas izmaiņām, izmantojot Eiropas Komisijas pārziņā esošo elektroniskās paziņošanas sistēmu – SANI 2. |
| 3. | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija, sabiedrība “Altum”. |
| 4. | Cita informācija | Nav  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Latvijā reģistrēti ap 250 lielie komersanti, indikatīvi tie būs 8 lielie uzņēmumi, kas saņems atbalstu. Sabiedrība “Altum”. Tiks atviegloti nosacījumi garantiju saņemšanai, tādējādi stimulējot biznesa projektu īstenošanu un kopējo tautsaimniecība attīstību arī Covid-19 apstākļos. Krīzes garantiju programmas īstenošanas laikā ar programmai paredzēto finansējumu plānots nodrošināt garantijas komercbanku pakalpojumiem summā līdz 240 milj. euro apmērā. |
| 2. | Tiesiskā regulējuma ietekme uz tautsaimniecību un administratīvo slogu | Ar MK Noteikumu projektu tiek atviegloti atbalsta saņemšanas nosacījumi, tādējādi paredzams, ka komersantiem tiek radīta labvēlīgāka normatīvā vide lielo komersantu komercdarbības projektu īstenošanai un dīkstāves mazināšanai Covid-19 apstākļos. Šobrīd skaitliskie aprēķini nav iespējami, bet paredzams, ka ietekmēs jau līdz šim komersantu izrādīto interesi no transporta pakalpojumu, mazumtirdzniecību, vairumtirdzniecības jomām, kā arī palielināsies citu nozaru pārstāvēto komersantu interese atbalsta saņemšanai. |
| 3. | Administratīvo izmaksu monetārs novērtējums | MK Noteikumu projekts šo jomu neskar. |
| 4. | Atbilstības izmaksu monetārs novērtējums | MK Noteikumu projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| MK Noteikumu projekts šo jomu neskar. |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | 1. Grozījumi Ministru kabineta 2020.gada 19.marta noteikumos Nr.149 “Noteikumi par apgrozāmo līdzekļu aizdevumiem saimnieciskās darbības veicējiem, kuru darbību ietekmējusi Covid-19 izplatība” izsludināti VSS 2020.gada 26.novembrī, VSS-1014),
2. Grozījumi Ministru kabineta 2020. gada 16. jūnija noteikumos Nr. 383 “Noteikumi par garantijām saimnieciskās darbības veicējiem konkurētspējas uzlabošanai” izsludināti VSS 2020.gada 29.oktobrī, VSS-924).
 |
| 2. | Atbildīgā institūcija | Projekts šo jomu neskar. |
| 3. | Cita informācija | Nav |

|  |  |
| --- | --- |
|  | **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Komisijas 2014. gada 17. jūnija Regula Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu (turpmāk – Komisijas Regula Nr. 651/2014);Komisijas 2014.gada 16.decembra Regula (ES) Nr. [1388/2014](http://eur-lex.europa.eu/eli/reg/2014/1388/oj/?locale=LV), ar ko konkrētas atbalsta kategorijas uzņēmumiem, kuri nodarbojas ar zvejas un akvakultūras produktu ražošanu, apstrādi un tirdzniecību, atzīst par saderīgām ar iekšējo tirgu, piemērojot Līguma par Eiropas Savienības darbību 107. un 108. pantu (Eiropas Savienības Oficiālais Vēstnesis, 2014. gada 24. decembris, Nr. L 369) (turpmāk – Komisijas Regula Nr. [1388/2014](http://eur-lex.europa.eu/eli/reg/2014/1388/oj/?locale=LV));Komisijas 2014. gada 25. jūnija Regula Nr. 702/2014, ar kuru konkrētas atbalsta kategorijas lauksaimniecības un mežsaimniecības nozarē un lauku apvidos atzīst par saderīgām ar iekšējo tirgu, piemērojot Līguma par Eiropas Savienības darbību 107. un 108. Pantu (turpmāk – Komisijas Regula Nr. 702/2014);Pagaidu regulējums (t.sk., ar 2020.gada 13.oktobra grozījumiem). |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Ar Noteikumu projektu tiek ieviestas šādas Eiropas Savienības tiesību aktu prasības:1. Pagaidu regulējums (2020.gada 13.oktobra grozījumi).
2. Komisijas Regula Nr. 651/2014;
3. Komisijas Regula Nr. 1388/2014;
4. Komisijas Regula Nr. 702/2014.
 |
| A | B | C | D |
| *Komisijas regulas Nr. 651/2014 2. pants 18. punkts;**Komisijas regulas Nr. 1388/2014 3. panta 8. punktā* Komisijas regulas Nr. 702/2014 2. panta 14. punkts | *Noteikumu projekta 1.punkts* | *Ieviests pilnībā* | *Neparedz stingrākas prasības.* |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Ar MK Noteikumu projektu tiek pārņemts Pagaidu regulējuma 25 h apakšpunkts, 89. un 90.punkts, 25 c apakšpunkts. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība MK Noteikumu projekta izstrādē tiek īstenota atbilstoši Ministru kabineta 2009. gada 25. augusta noteikumiem Nr. 970 “Sabiedrības līdzdalības kārtība attīstības plānošanas procesā” 7.4. 1 apakšpunktā, proti, sabiedrības pārstāvjiem tiek dota iespēja rakstiski sniegt viedokli par Noteikumu projektu tā izstrādes stadijā.Sabiedrības līdzdalība nodrošināta no 2020.gada 5.novembra līdz 16.novembrim.  |
| 2. | Sabiedrības līdzdalība projekta izstrādē | Ekonomikas ministrijas mājas lapā: <https://em.gov.lv/lv/Ministrija/sabiedribas_lidzdaliba/diskusiju_dokumenti/> un Valts kancelejas mājas lapā:<https://www.mk.gov.lv/lv/content/sabiedribas-lidzdaliba>  |
| 3. | Sabiedrības līdzdalības rezultāti | Nav saņemti viedokļi sabiedrības līdzdalības komunikācijā. Vienlaikus Valsts sekretāru līmeņa saskaņošanas procedūras ietvaros (izsludināts 2020.gada 26.novembrī, VSS-1016) saņemti viedokļi no Finanšu, Zemkopības un Tieslietu ministrijām, kas ņemti vērā un iestrādāti MK Noteikumu projektā. Tāpat MK Noteikumu projektu atbalsta Latvijas Tirdzniecības un rūpniecības kamera, Latvijas Darba devēju konfederācija, Latvijas Brīvo arodbiedrību savienība, Latvijas Finanšu nozaru asociācija.Projekta grozījumu nepieciešamība par finansējuma pārdali ir skatīta 2020.gada 2.decembra krīzes vadības grupas ministru tikšanās uzņēmējdarbības veicināšanai ietvaros. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ekonomikas ministrija, sabiedrība “Altum” |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | MK Noteikumu projekta izpilde tiks nodrošināta Ekonomikas ministrijas un sabiedrības “Altum” esošo funkciju un cilvēkresursu ietvaros, kā arī nav paredzēta jaunu institūciju izveide, esošu institūciju likvidācija vai reorganizācija. |
| 3. | Cita informācija | Nav |

**Ekonomikas ministrs Jānis Vitenbergs**

Vīza:

**Valsts sekretārs Edmunds Valantis**

1. <https://ec.europa.eu/competition/state_aid/what_is_new/sa_covid19_4th_amendment_and_prolongation_temporary_framework_en.pdf> [↑](#footnote-ref-2)